જૂનાગઢ રહેતા લુહાર પરિવારની બહુચર્ચિત યુવતીને રાજકોટના ધરારપ્રેમીએ રાજકોટ આવી ફોન લઇ જવાનું કહી પ્રેમસંબંધ એક મહિનાથી તોડી નાખ્યો હોય તેનો ખાર રાખી યુવતી અને તેના માતા-પિતાને ધોકાથી માર મારતા હોસ્પિટલે ખસેડવામાં આવ્યા હતા આ અંગે એ ડિવિઝન પોલીસે ફરિયાદ નોંધી રામનાથપરાના શખ્સની શોધખોળ હાથ ધરી છે રાજકોટમાં રામાણી પ્રકરણથી ચર્ચાના ચકડોળે ચડેલી બહુચર્ચિત યુવતી નેહા પિત્રોડાનું વધુ એક કારનામુ બહાર આવ્યું છે જેમાં જૂનાગઢ રહેતા હંસાબેન અશોકભાઈ પિત્રોડાએ એ ડિવિઝન પોલીસ સ્ટેશનમાં રામનાથપરાના ફરદીન સોઢા સામે નોંધાવેલી ફરિયાદમાં જણાવ્યું હતું કે 26 તારીખે સવારે તેની દીકરી મહિને ફરદીનનો ફોન આવ્યો હતો અને રાજકોટ આવી તેનો ફોન લઇ જવા જણાવ્યું હતું ફરદીન ત્રણ દિવસ પૂર્વે જૂનાગઢ આવ્યો હતો અને દીકરીનો ફોન લઇ ગયો હતો જેથી હંસાબેન પતિ અશોકભાઈ અને દીકરી મહી સાથે રાજકોટ ટ્રેનમાં આવ્યા હતા ફરદીન અગાઉ માહિ સાથે પ્રેમસંબંધમાં હતો ત્યારે પજવણી કરતો હોવાથી એકાદ મહિના પૂર્વે સંબંધ તોડી નાખ્યો હતો બપોરે ચારેક વગ્યો રામનાથપરા શેરી નંબર 9 પાસે જઈ ફરદીનને ફોન કરીને બોલાવતા તે ધોકો લઈને આવ્યો હતો અને મને માથામાં ધોકા માર્યા હતા પતિ બચાવવા વચ્ચે પડતા તેમને હાથમાં અને દીકરી મહિને પગમાં ધોકા માર્યા હતા અને મારી દીકરી મહિને તું મારી સાથે પ્રેમસંબંધ નહિ રાખે તો જાનથી મારી નાખીશ તેવી ધમકી આપી ભાગી ગયો હતો જેથી રીક્ષા મારફતે સિવિલ હોસ્પિટલે સારવાર માટે ત્રણેય ગયા હતા અને ફરિયાદ નોંધાવી હતી આ અંગે આર એલ વાઘેલા વધુ તપાસ ચલાવી રહ્યા છે